**ГIАЛГIАЙ РЕСПУБЛИКА**

**ЗАКОН**

**«ГIалгIай Республика машара судхоех» долча ГIалгIай Республика Закона 7 статье хувцамаш юкъедахьара хьакъехьа**

**ТIаийцад**

**ГIалгIай Республика**

**Халкъа Гуллама 2016 шера 24 ноябре**

**Статья 1**

«ГIалгIай Республика машара судхоех» долча 1998 шера 3 февралерча №1-1-РЗ йолча ГIалгIай Республика Закона (газет «ГIалгIайче», 1998, 8 апреле; газет «Сердало», 2000, 27 мае; газет «ГIалгIайче», 2001, 24 декабре; 2002, 25 июле, 2003, 23 сентябре; 2006, 25 мае; 2007, 3 ноябре; 2008, 17 январе; 2011, 6 октябре; 2012, 7 июле; 2013, 5 сентябре; 2015, 8 декабре) 7 статье хувцам юкъехьо, 3 пункт укх редакце дIа а язъеш:

 «3. ГIалгIай Республика районни (городской) суда председатель машара судхой къахьегам цхьан боараме нийса хилийтара духьа, нагахьа санна судебни района гIолларча боарамех цхьан машара судхочун къахьегам юкъера лаьрхIача совнагIа хилча, бокъо йолаш ва, ший оттам болча соцамца уголовни, граждански гIулакхаш, административни бокъонаш толхаярах дола гIулакхаш, дIа ца делча йиш йоаца ахчаш хьадахарах а санкцеш ярах а судебни амар тIаэца, цхьан судебни даькъа машара судхочунга кхаьчача, цу судебни района кхыча судебни даькъа машара судхочунга дIадала.».

**Статья 2**

Ер Закон низаца чIоагIденна болх бе долалу ер официально кепатеха итт ди чаккхдаьннача дийнахьа денз.

**ГIалгIай Республика**

 **Мехкда Евкуров Ю.Б.**

 **г. Магас**

**2016 шера «\_\_\_\_\_»\_\_\_\_\_\_\_\_\_\_\_**

 **№\_\_\_\_\_\_**